Document ID: 32013D0213

ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
της 29ης Απριλίου 2013
σχετικά με την τροποποίηση της απόφασης 2010/221/ΕΕ για την έγκριση εθνικών μέτρων με σκοπό την πρόληψη της εισόδου του ερπητοϊού των στρειδιών 1 μνar (OsHV-1 μνar) σε ορισμένες περιοχές της Ιρλανδίας και του Ηνωμένου Βασιλείου
[κοινοποιηθείσα υπό τον αριθμό C(2013) 2381]
(Κείμενο που παρουσιάζει ενδιαφέρον για τον ΕΟΧ)
(2013/213/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), και ιδίως το άρθρο 43 παράγραφος 2,
Εκτιμώντας τα ακόλουθα:
(1)
Η απόφαση 2010/221/ΕΕ της Επιτροπής, της 15ης Απριλίου 2010, για την έγκριση εθνικών μέτρων με σκοπό τον περιορισμό του αντικτύπου ορισμένων ασθενειών σε ζώα υδατοκαλλιέργειας και άγρια υδρόβια ζώα σύμφωνα με το άρθρο 43 της οδηγίας 2006/88/ΕΚ του Συμβουλίου (2), επιτρέπει σε ορισμένα κράτη μέλη να εφαρμόζουν περιορισμούς σε αποστολές υδρόβιων ζώων που διατίθενται στην αγορά ή εισάγονται, με σκοπό να προλαμβάνουν την είσοδο ορισμένων ασθενειών στο έδαφός τους.
(2)
Τα κράτη μέλη μπορούν να εφαρμόζουν τους εν λόγω περιορισμούς υπό τον όρο ότι έχουν αποδείξει ότι η επικράτειά τους ή ορισμένες οριοθετημένες περιοχές της επικράτειάς τους είναι απαλλαγμένες από τις ασθένειες αυτές ή έχουν θεσπίσει πρόγραμμα εξάλειψης με σκοπό να επιτύχουν την απαλλαγή από τις ασθένειες αυτές.
(3)
Οι περιορισμοί που αφορούν τον ερπητοϊό των στρειδιών 1 μνar (OsHV-1 μνar) και οι οποίοι προβλέπονται στην απόφαση 2010/221/ΕΕ πρόκειται να εφαρμοστούν μόνο έως τις 30 Απριλίου 2013. Ο OsHV-1 μνar αποτελεί νεοεμφανιζόμενη νόσο, που περιβάλλεται από πολλές αβεβαιότητες, τα δε προγράμματα επιτήρησης που εγκρίθηκαν με την παρούσα απόφαση δεν έχουν ακόμη αξιολογηθεί πλήρως. Συνεπώς, το χρονικό διάστημα κατά το οποίο μπορούν τα κράτη μέλη να εφαρμόζουν ειδικούς περιορισμούς για τη νόσο αυτή θα πρέπει να παραταθεί για ένα ακόμη έτος.
(4)
Συνεπώς, η απόφαση 2010/221/ΕΕ θα πρέπει να τροποποιηθεί αναλόγως.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 3α παράγραφος 2 της απόφασης 2010/221/ΕΕ, η ημερομηνία «30 Απριλίου 2013» αντικαθίσταται από την ημερομηνία «30 Απριλίου 2014».
Άρθρο 2
Η παρούσα απόφαση εφαρμόζεται από την 1η Μαΐου 2013.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 29 Απριλίου 2013.

Labels: 3
0
18
6